## La Ciutat de les Arts i les Ciències convoca el concurs de dibuix nadalenc

*** El complex triarà la seua felicitació nadalenca entre els dibuixos presentats**

La Ciutat de les Arts i les Ciències ha convocat una nova edició del concurs de dibuix ‘Nadal en la Ciutat de les Arts i les Ciències’ en el qual poden participar estudiants de Primària de la Comunitat Valenciana. Entre els dibuixos finalistes se seleccionarà la postal de felicitació nadalenca de la Ciutat de les Arts i les Ciències.

Els dibuixos han de realitzar-se en un foli o cartolina mida A4 i es podran utilitzar tot tipus de materials, sempre que no presenten relleu ni continguen elements plàstics (com purpurina, aerosols o dissolvents que no siguen de base d’aigua, etc.). Els treballs s’han d’enviar per correu postal al Museu de les Ciències (Àrea de Màrqueting i Publicitat, Av. del Professor López Piñero, 7, 46013 València) abans del dimecres 10 de desembre de 2025 a les 14:00 hores.

Seran seleccionats tres dibuixos per cada dos cursos: 1r i 2n; 3r i 4t; 5t i 6t de Primària. Cada un dels premiats guanyarà entrades de la Ciutat de les Arts i les Ciències. La decisió del jurat es farà públic el 15 de desembre de 2025 en la web i en les xarxes socials de la Ciutat de les Arts i les Ciències.

Fecha: 17/11/2025